Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 370-01/23-05/1

URBROJ: 2177/01-01/01-23-2

Požega, 24. siječanj 2024.

Na temelju članka 51. Zakona o najmu stanova (NN, broj: 91/96., 48/98., 66/98., 22/06., 68/18. i 105/20.), članka 17. stavka 1. Odluke o davanju u najam gradskih stanova (Službene novine Grada Požege, broj: 18/09.) i Zaključka Gradonačelnika Grada Požege, KLASA: 370-01/23-05/1, URBROJ: 2177-1-01/01-23-1 od 24. siječanj 2024. godine, Gradonačelnik Grada Požege raspisuje:

JAVNI NATJEČAJ

ZA PODNOŠENJE ZAHTJEVA ZA DAVANJE U NAJAM STANOVA KOJIMA RASPOLAŽE GRAD POŽEGA - UTVRĐIVANJE LISTE KANDIDATA

I. Pravo na podnošenje zahtjeva za davanje u najam gradskog stana ima svaki punoljetni, hrvatski državljanin, koji pored općih uvjeta propisanih posebnim propisima ispunjava i slijedeće uvjete:

- da ima prebivalište na području Grada Požege,

- da nema u vlasništvu ili suvlasništvu kuću ili stan,

- da nema pravo korištenja odgovarajućeg stana, na temelju ugovora o najmu stana ili na temelju posebnog propisa.

* da nije iskoristio pravo na otkup stana, sukladno Zakonu o prodaji stanova na kojima postoji stanarsko pravo
* da nema, niti je ostvario pravo na obnovu za popravak ratom uništene ili oštećene kuće sukladno Zakonu o obnovi
* da nije zaposlen u trgovačkom društvu ili ustanovi koja raspolaže vlastitim fondom stanova i stambenih zgrada.

Uvjeti iz stavaka 1. alineje 1. do 6. ove točke moraju se zadovoljiti kumulativno i to od strane svih članova domaćinstva za koje se traži davanje stana u najam.

II. Lista kandidata za davanje u najam gradskih stanova utvrđuje se sukladno članku 8. do 16. Odluke o davanju u najam gradskih stanova (Službene novine Grada Požege, broj:18/09.), na vrijeme od pet (5) godina.

III. Podnositelj zahtjeva, uz zahtjev prilaže:

* presliku osobne iskaznice,
* izvadak iz matice vjenčanih, te rođenih za sve članove zajedničkog domaćinstva
* ako je samohrani roditelj, dokaz kojim to dokazuje
* izjavu o broju članova zajedničkog domaćinstva,
* potvrdu o radnom stažu ako je radni staž ostvaren po posebnim propisima,
* rješenje Hrvatskog zavoda za socijalnu skrb, za one osobe koje su u stanju socijalno-zaštitne potrebe,
* uvjerenje o nezaposlenosti za prijavitelja i članove obitelji, koji su nezaposleni,
* potvrdu da podnositelj i članovi kućanstva nemaju u vlasništvu kuću ili stan,
* potvrdu o sudjelovanju u Domovinskom ratu, statusu HRVI, potvrdu o statusu člana poginulog branitelja i sl.
* za zaposlene, sva primanja koja podliježu poreznoj prijavi, odnosno mirovini za umirovljenike
* za podstanare, ugovor o najmu stana.

Ukoliko je zahtjev na natječaj nepotpun, podnositelju zahtjeva odredit će se dopunski rok za dopunu zahtjeva, a ukoliko podnositelj zahtjeva ne upotpuni zahtjev u dopunskom roku, izvršit će se bodovanje bez dostavljene dokumentacije.

Nepravovremeni zahtjevi neće se razmatrati.

IV. Zahtjev na natječaj predaje se putem pošte preporučenom pošiljkom ili neposredno u pisarnici Grada Požege, na adresu: Grad Požega, Trg Sv. Trojstva kbr. 1, 34000 Požega.

Zahtjevi se mogu podnijeti u roku od 30 dana od dana objave ovog javnog natječaja.

Zahtjev na natječaj može se preuzeti u sobi br. 13, u vremenu od 7,00 do 15,00 sati te na web. stranici Grada Požege (www.pozega.hr).

Dodatne informacije mogu se dobiti u Upravnom odjelu za imovinsko-pravne poslove Grada Požege, soba br. 13 ili putem telefona br. 034/ 311-304.

GRADONAČELNIK

dr.sc. Željko Glavić , v.r.